Eresus

Eresus (Graece proparoxytono , rarius oxytono ; Neograece Ερεσός) est urbs parva, iam temporibus antiquis notaThucydides III.35., quae haud longe ab ora maritima Aegaea distans in occidentali insulae Lesbi parte iacet.

 Urbs antiqua 
Eresi antiqui ruinae reperiuntur eodem fere loco, ubi nunc stat vicus Scala Eresi, maris oram adstantes imminente promuntorio abrupto, ubi olim acropolis vel arx civium Eresiorum sita fuit, nomine hodierno Vigilae () distincto.

Eresi nati sunt Theophrastus et Phanias philosophi (hic fuit et rerum gestarum Eresi scriptor); ibidem et Sappho poëtria secundum fontem unum;Suda s.v. "Sappho (a)" nummus quidam urbis Eresi sub imperio Romano incusus imaginem Sapphus praebet.W. W. Wroth, A Catalogue of Greek Coins in the British Museum 17. Troas, Aeolis and Lesbos (1894) p. lxxix Textus Alii fontes eam Mytilenarum oriundam asseverant.Athenaeus, Deipnosophistae 596e (sed textu incerto)

Hordeum in pago Eresio cultum Archestratus saeculo IV a.C.n. super omnia alia cerealia laudavit:Archestratus, Hedypathia fr. 5 Olson et Sens  111f
Principio munus eloquar Cererispulchra coma ornatae, amice Mosche: haec vero tu mente repone.Omnium praestantissimam ac optimam habere licet polentam ex hordeo fecundo paratam,puriter subactam, Lesbi, in fertilibus Eresi glebis,aetherea nive candidiorem, qua dii vescuntur:Mercurius scilicet eo proficiscitur ut emptam illinc auferat.

 Oppidum hodiernum 
Eresus aevo mediaevali in mediterraneum locum remotus est; ab ora fere 4 km distat. Usque ad annum 2010 Eresus et vicus Antissa demum constituerunt singulum nomine "Eresus-Antissa" (Δήμος Ερεσού-Αντίσσης), in quo et alii vici sex comprehendebantur, scilicet Scala Eresi, Mesotopus, Batusa, Chidera, Sigrium et Pterus. Incolae fere 1100 enumerantur, sed ad Eresum ipsum Scalamque Eresi veniunt quotannis peregrinatores multi inter quos eae feminae quae hodie "Lesbianae" appellantur.Armistead Maupin, Sure of You

 Notae 

 Nexus externi 
De monte Vigila apud Odysseus 
Consociatio "Theophrastos" Eresiorum
Situs peregrinatoribus destinatus

 Bibliographia 
 "Eresus" in 
 Alexander Conze, Reise auf der Insel Lesbos (Hannover: Carl Rümpler, 1869) pp. 27-39 

Categoria:Loci habitati Aegaei Borealis
Categoria:Urbes Graecae antiquae
Categoria:Lesbos
Categoria:Theophrastus